Diari Oficial de la Generalitat Valenciana


Sumari del DOGV 2231, del 21-03-1994 (1994/830929)

ACORD de 21 de febrer de 1994, del Govern Valencià pel qual s'autoritza el canvi de modalitat de l'emissora de radiodifusió sonora en ones mètriques amb modulació de freqüència a la localitat de Requena.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2231

Data del DOGV
:   21-03-1994

Secció del DOGV
:   ALTRES DISPOSICIONS

Número del document
:   1994/830929


Data del document
:   21-02-1994

Organisme emissor
:   Presidència de la Generalitat

Tipus de document
:   Acord

ACORD de 21 de febrer de 1994, del Govern Valencià, pel qual s'autoritza el canvi de modalitat de l'emissora de radiodifusió sonora en ones mètriques amb modulació de freqüència a la localitat de Requena. [94/1464]  
El Govern Valencià, en la reunió del dia 21 de febrer de 1994, adoptà l'acord següent:  
Vista la proposta de la Direcció General de Mitjans de Comunicació Social i Relacions Informatives per a transformar el caràcter de l'emissora de radiodifusió sonora en ones mètriques amb modulació de freqüència de la localitat de Requena, freqüència 93.2 MHz.  
Vistos el Reial Decret 1126/1985, de 19 de juny, de traspàs de funcions de l'administració de l'Estat a la Comunitat Valenciana en matèria de mitjans de comunicació social, el Reial Decret 1433/1979, de 8 de juny, de radiodifusió, i el Decret 40/1989, de 13 de març, del Govern Valencià, pel qual es regula el procediment de concessió d'emissores de radiodifusió sonora en ones mètriques amb modulació de freqüència, a proposta de la Presidència de la Generalitat Valenciana, el Govern Valencià  
ACORDA  
Primer  
Autoritzar el canvi de modalitat de l'emissora de radiodifusió sonora en ones mètriques amb modulació de freqüència de la localitat de Requena (València), freqüència 93.2 MHz, d'institucional a cultural, als efectes del règim jurídic autonòmic aplicable.  
Segon  
El concessionari resta obligat al compliment de les obligacions i condicions establertes en el Decret 40/1989, de 13 de març, del Govern Valencià, per a les emissores culturals, i la resta de la legislació aplicable.  
 Contra aquest acord, que posa fi a la via administrativa, escau interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la notificació o publicació d'aquest acord en el Diari Oficial de la Generalitat Valenciana, de conformitat amb allò establert en els articles 48, 109. c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de la citada Llei 30/1992), sense perjudici que els interessats puguen exercir qualsevol altre recurs que estimen oportú.  
València, 21 de febrer de 1994  
El conseller secretari del Govern Valencià en funcions,  
JOAN ROMERO GONZÁLEZ